הרלד צור האוזן

הרלד צור האוזן (בגרמנית: Harald zur Hausen;‏ 11 במרץ 1936 – 28 במאי 2023) היה מדען גרמני, חתן פרס נובל לפיזיולוגיה או לרפואה לשנת 2008 על גילוי הקשר בין וירוס הפפילומה לסרטן צוואר הרחם. כילד, גדל צור האוזן עם משפחתו בגלזנקירכן שבגרמניה, בתקופת מלחמת העולם השנייה. הוא התחיל את לימודיו בבית הספר בשנת 1942, אך בית הספר נסגר מיד לאחר מכן בגלל ההפצצות בעיר. צור האוזן לא הלך לבית ספר עד סוף המלחמה, בסוף שנת 1945. כבר כילד התעניין בביולוגיה, ציפורים, בעלי חיים ופרחים. בנוסף, מגיל צעיר היה נחוש להפוך למדען. בגיל 10, התחיל ללמוד בגימנסיה, אך בגלל שלימודיו עד אז לא היו סדירים, היו לצור האוזן פערים בהכשרתו החינוכית והלימודים בגימנסיה היו קשים. אף על פי כן, לאחר השנה הראשונה, למרות שלא היה תלמיד מצטיין, המשיך בלימודיו. בשנת 1950 עבר עם הוריו לצפון גרמניה, שם למד בבית הספר התיכון עד לסיום לימודיו בשנת 1955. צור האוזן התלבט אם ללמוד באוניברסיטה ביולוגיה או רפואה, בחר ברפואה והתחיל את לימודיו באוניברסיטת בון. השנתיים הראשונות היו קשות במיוחד, מפני שהוא החליט לשלב בלימודי הרפואה גם הרצאות וקורסים בביולוגיה. הוא המשיך את לימודיו שנה באוניברסיטת המבורג ובאוניברסיטת דיסלדורף, שם גם סיים את לימודיי הרפואה וקיבל תואר דוקטור לרפואה (MD). בשנת 1964 התחתן עם אשתו הראשונה ולהם שלושה ילדים. אחרי סיום הדוקטורט, עבד במשך 3.5 שנים במכון למיקרוביולוגיה רפואית של אוניברסיטת דיסלדורף, עד שקיבל הצעה מהזוג ורנר וגרטרוד הנלה (Werner and Gertrude Henle) לעבוד בבית החולים לילדים בפילדלפיה, שם התחיל לעבוד בתחילת 1966. ב-1969 חזר לגרמניה, ועבד באוניברסיטת וירצבורג, בה קיבל הכרה במומחיותו. בשנת 1972 התמנה ליושב ראש מכון הוירולוגיה הקלינית שהוקם באוניברסיטת ארלנגן-נירנברג. יחד עם קבוצת חוקרים, ביניהם פרופ' לוץ גיסמן ואתל-מישל דה ויליארס (אשר גם נישאה לצור האוזן לאחר גירושיו), ביצעו מחקרים על וירוס הפפילומה האנושי. ב-1977 התמנה ליושב ראש המכון לווירולוגיה באוניברסיטת פרייבורג ורוב החוקרים בקבוצה שהייתה איתו בארלנגן הצטרפו אליו בפרייבורג, בה המשיכו באינטנסיביות את מחקריהם בנושא וירוס הפפילומה. משנת 1983 עד לשנת 2003 היה צור האוזן יו"ר וחבר במועצת המנהלים של המרכז לחקר הסרטן בהיידלברג שבגרמניה. הוא המשיך לעבוד במעבדה בתחום וירוסים במרכז לסרטן ומשנת 2000 היה לעורך הראשי של כתב העת " International Journal of Cancer". בשנת 2006 כתב את ספרו "Infections Causing Human Cancer" ומשנת 2010 הפך לנשיא ארגון סיוע הסרטן הגרמני. בשנות השבעים, כשהחל לחקור בנושא, חוקרים לא האמינו שישנו קשר בין וירוסים לסרטן, אבל צור האוזן המשיך במחקרו. הוא הבין שה-DNA של וירוס הפפילומה יכול להתקיים במצב לא פעיל בגידול סרטני וניתן למצוא אותו באמצעות חיפוש ספציפי אחר DNA ויראלי. בנוסף, גילה כי וירוס הפפילומה מהווה משפחה הטרוגנית של וירוסים. באמצעות דגימות ביופסיה של חולות סרטן צוואר הרחם גילה שבעיקר זנים 16 ו-18 ממשפחת וירוס הפפילומה, הם הגורמים לסרטן צוואר הרחם. בשנים 1983–1984 הוא שיבט את הווירוס מסוגים 16 ו-18 והסתבר ששני הזנים הללו נמצאו בכ-70% מהביופסיות של חולות סרטן צוואר הרחם מכל העולם. ב-2008 זכה צור האוזן בפרס נובל על גיליו שווירוס הפפילומה גורם לסרטן צוואר הרחם. פרס נובל לפיזיולוגיה או לרפואה (2008) פרס קרן וורן אלפרט (2007) ASTDA Distinguished Career Award Loeffler-Frosch medal (2007) פרס יוהאן גוטליב פיכטה (2006) Johann Georg Zimmermann Medal (2006) פרס רוברט קוך (1975) פרס הנסיך מחידול (2005) פרס צ'ארלס מוט (1986) עמית באגודה האמריקאית לקידום המדע (2017) מסדר ההצטיינות של נורדריין-וסטפאליה (1 ביולי 2020) AACR Award for Lifetime Achievement in Cancer Research (2008) פרס ארנסט יונג לרפואה (1996) מדליית יעקב הנלה (1996) M. W. Beijerinck Prize for Virology (1992) פרס קרן גיירדנר הבינלאומי (2008) עיטור מסדר הכבוד של הרפובליקה הפדרלית של גרמניה בדרגת מפקד בכיר (2009) מסדר ההצטיינות של באדן-וירטמברג (2006) German Cancer Award (1986) פרס ויליאם ב' קולי (2006) פרס פאול ארליך ולודוויג דרמשטדטר (1994) German Cancer Aid Award (2006) Tsungming Tu Award (2011) אות המסדר מקסימיליאן של בוואריה למדעים ואמנויות (2010) doctor honoris causa from the University of Franche-Comté (7 בספטמבר 2011) פרס מחקר קליני של פדרציית אגודות הסרטן האירופיות (Federation of the European Cancer Societies Clinical Research Award) פרס צ'ארלס רודולף ברופבכר Prize) Charles Rudolphe Brupbacher) פרס הנסיך מהידול (Prince Mahidol Award) פרס ריימונד בורגין (Raymond Bourgine Award) פרס הישג במדעי החיים של האגודה האמריקאית לחקר הסרטן (Life Science Achievement Award of the American Association for Cancer  Research) דוקטור לשם כבוד מ-30 אוניברסיטאות ברחבי העולם הערך "נגיף הפפילומה", באתר ויקירפואה סרטן צוואר הרחם ריאיון עם הרלד צור האוזן, PEERJ STAFF, 4 בפברואר 2014, אתר PeerJblog ריאיון עם הרלד צור האוזן, פיטר בייקר, 15 ביוני 2015, אתר hpvaction (אורכב 03.03.2016 בארכיון Wayback Machine) מדיה וקבצים בנושא הרלד צור האוזן בוויקישיתוף הרלד צור האוזן, באתר פרס נובל (באנגלית) הרלד צור האוזן, באתר אנציקלופדיה בריטניקה (באנגלית) Nobelpreisträger Harald zur Hausen gestorben, Deutsches Krebsforschungszentrum, Pressemitteilung - lifePR, www.lifepr.de אבי בליזובסקי, פרס נובל לרפואה למגלי האיידס ולמגלה הקשר בין וירוס הפפילומה לסרטן צוואר הרחם, באתר הידען, ‏6 באוקטובר 2008 אוכל למחשבה - הרלד צור האוזן- Herlad Z. Hausen, באתר YouTube אוטוביוגרפיה- Harald zur Hausen – Biographical, באתר nobelprize.org Prof. Dr. Harald zur Hausen Awarded Nobel Prize for Medicine, uni-heidelberg, ‏6 באוקטובר 2008 הרלד צור האוזן, באתר German Cancer Research Center פרופ' יעקב בורנשטיין, מהגידול האגרסיבי שיש: על סרטן צוואר הרחם, באתר nrg, ‏22 ביולי 2010 Harald zur Hausen, Papillomaviruses in the causation of human cancers — a brief historical account, Harald zur Hausen, Papillomaviruses in the causation of human cancers — a brief historical account